open-index/open-wikipedia-markdown huggingface dataset:
Striperyggmaurfugl

**Striperyggmaurfugl**, *Myrmorchilus strigilatus*, er ein mellomstor maurfugl i den biologiske familien Thamnophilidae. 
Arten er monotypisk i slekta ***Myrmorchilus***.
Han har to underartar, nominatforma *M. s. strigilatus* (Wied, 1831) og *M. s. suspicax* (Wetmore, 1922).

## Skildring

Striperyggmaurfuglen er 15 til 16 cm lang og veg 23 til 26 gram. Vaksne hannar av nominatforma har ei kvit augebrynstripe (*supercilium*) og ei mørk linje gjennom auget. Krona, halsen og ryggen er raudbrune med svarte striper; overgump og haledekkfjører er raudbrune. Dei sentrale halefjørene er raudbrune og dei ytre svarte med kvite ytterkantar og tuppar. Vengene er svarte med noko raudbrun på kantane av svingfjørene; vengdekkfjørene deira er svarte med kvite tuppar. Halsen og brystet er svart. Resten av undersida er kvit med svarte flekker på sidene og flankane og eit brunt skjær på undergump. Vaksne hoer har brunfarga hals, bryst og buk med mørkare striper på sidene og brystet. Hannane av underarten *M. s. suspicax* har ein brunfarga *supercilium*, flankar og undergump; hoene har ein brunleg *supercilium* og djupare brunfarga flankar og undergump enn nominatforma.

### Utbreiing og habitat

Striperyggmaurfuglen har ei disjunkt utbreiing. Nominatfuglen finst i det nordaustlege Brasil i eit område som er grovt avgrensa av austlege Piauí, Rio Grande do Norte og nordlege Minas Gerais. Underarten *M. s. suspicax* finst i dei vestlege delane av Brasils delstatar Mato Grosso og Mato Grosso do Sul, i søraustlege Bolivia, i vestlege Paraguay og i Nord-Argentina så langt sør som Santa Fe-provinsen. Arten er ein standfugl.

Den nominatunderarten held hovudsakleg til i caatinga-skogområder og krattmarker. Underarten *M. s. suspicax* lever i skogsområde og krattmarker i Gran Chaco. I begge økosoner føretrekkjer han område med tett botndekke opp til omtrent 1100 meter over havnivå.

### Åtferd

Striperyggmaurfuglen lever av leddyr, spesielt insekt. Den søkjer vanlegvis etter mat enkeltvis eller i par, og for det meste på bakken under tett vegetasjon, sjølv om den vil ete så høgt som 2 m over bakken. Han plukkar gjennom lauvstrø og bakkelevande bromeliaer, strekkjer seg opp for å sanke frå lauvverk, og hoppar stundom for å sanke frå høgare blad, greiner og slyngplantar. 

Dei to kjende reir var opne, koppforma med tørt gras, plassert på bakken; begge inneheldt to egg.

Dei to underartane av striperyggmaurfuglen ser ut til å ha same song. Det er ein «ekstra høg, skarp ’sreet-soweét’» som av og til blir følgd av ein «skrill, litt søkkande ’sreet-sreet-sreet-sruw-sruw’». Lokkropet til arten er ein plystretone på opptil 0,5 sekund.

## Kjelder

* *Artikkelen er basert på ei omsetting av «[[:en:Stripe-backed antbird|Stripe-backed antbird]]» frå , den 24. mai 2025*
* 

;Referansar 

## Bakgrunnsstoff
Svartgrovnebb

**Svartgrovnebb**, *Neoctantes niger*, er ein mellomstor maurfugl i den biologiske familien Thamnophilidae. Han er monotypisk i slekta ***Neoctantes***.

Han er 16 centimeter lang, har kraftig nebb med eit utprega oppkurva underkjeve og ein rett overkjeve. Hannen er fullstendig svart med ein dels skjult kvit flekk på ryggen. Hoa er lik hannen, men har eit breitt, raudbrunt til nøttebrunt område over brystet.  Desse fuglane lever i tett vegetasjon, på eller nær bakken og er sky og vanskeleg å observere. Dei beitar ofte parvis eller aleine og er lite vokale. 

Arten har habitat i subtropiske eller tropiske våte låglandsskogar med utbreiingsområdet innanfor landa Brasil, Colombia, Ecuador og Peru.

## Kjelder

* Ridgeley, Robert S. Paul J. Greenfield, *The Birds of Ecuador vol II* Christopher Helm London (2001) ISBN 0-7136-6117-8

## Bakgrunnsstoff

*
Sølvmaurfugl

**Sølvmaurfugl**, *Sclateria naevia*, er ein mellomstor maurfugl i den biologiske familien Thamnophilidae. Han er monotypisk i slekta ***Sclateria***.

Dei har utbreiing i tropisk Sør-Amerika frå Colombia og øya Trinidad sørover til Peru, Bolivia og sentrale Brasil. 

Dette er ein sky bakkelevande fugl som lever i våte, skyggefulle område, slik som i undervegetasjon eller under overhengande vegetasjon nær bekker, lagunar eller sumpar. Dei er vanlegvis funne i par, beitar på bakken etter små insekt og andre leddyr plukka frå blad eller vassoverflata. 

Sølvmaurfugl er vanlegvis 15 cm lang, og veg 20 g. Den vaksne hannane av nominatunderarten *S. n. naevia* har mørk grå overside og mørke venger med to rader av små, kvite flekker. Undersida er kvit, omfattande og breitt smykka med grått. Hoa har mørk brun overside, med gulbrune vengeflekker og mykje gråstripa underside. 

Hannar av den særeigne Amazonas-underarten *S. n. argentata* har flankane og øvre bryst i gråkvitt med grå flekker, og hoene har kvit, sentral underside, sider på hovudet, nakke og kroppsidene er raudbrune. 

Sølvmaurfugl har eit høgt *pi-pi-pi-pi-pi-pi-pi* rop, ofte den første indikasjonen på at dei finst i habitata sine. 

## Kjelder

* *Første utgåva av artikkelen byggjer på «[[:en:Silvered Antbird|Silvered Antbird]]» frå , den 10. juli 2011*

## Bakgrunnsstoff

*
Mensjikovpalasset

**Mensjikovpalasset** (russisk Меншиковский дворец) er eit barokk byggverk i St. Petersburg, som ligg på Universitetskaja-kaiane ved Bolsjaja Neva på Vasiljevskijøya. Palasset var den første steinbygninga i byen. Sidan 1981 har det vore eit offentleg museum, som ein del av Eremitasjen.

Palasset vart bygt frå 1710 som residens for guvernøren i St. Petersburg, generalen Aleksandr Mensjikov. Bygget vart teikna av den italienske arkitekten Giovanni Maria Fontana, seinare av den tyske arkitekten Gottfried Schädel. Palasset vart opna i 1713, men bygginga heldt fram til 1727, då Mensjikov og familien hans vart forvist til Sibir og eigedomen konfiskert.

I 1731 vart ein kadettskule etablert, og som tok i bruk palasset og eit nabobygg. På slutten av det 19. hundreåret vart Mensjikovpalasset restaurert og museum for kadettkorpset. I 1924 vart museumsssamlingane flytta til Eremitasjen og andre museum. Perioden 1956-1981 vart palasset restaurert enno ein gong, og opna for publikum som ein del av Eremitasjen med ei samling av russisk kunst frå seint 17. og tidleg 18. hundreår.

## Kjelder

**Denne artikkelen bygger på «[[:en:Menshikov Palace|Menshikov Palace]]» frå ,  den 10. juli 2011.*
Watford

**Watford** er ein by og eit administrativt distrikt i Hertfordshire, England, omkring 32 km nordvest for sentrum av London. Ulikt dei fleste distrikta i England blir det leia av ein direkte vald borgarmeister.

Byen ligg innanfor ringvegen til London M25, og er på fleire måtar ein del av byområdet til London. Watford undergrunnsstasjon ligg i utkanten av Londons undergrunnsnett.

Omgrepet «nord for Watford» blir ofte brukt for å skildre Storbritannia nord for London. Dette er moglegvis fordi Watford var den første staden der ein skifta hestar under reiser nordvestover frå hovudstaden. Det er enno mogleg at staden det eigenleg vert vist til er landsbyen Watford i Northamptonshire, omkring 80 km lenger nord, som var eit viktig knutepunkt mellom transportruter som gjekk aust-vest og nord-sør.

Fotballaget til byen er Watford FC. Saracens Rugby Club har flytta til Watford, og leiger banen frå fotballklubben.

## Kjelder

**Denne artikkelen bygger på «[[:nb:Watford|Watford]]» frå ,  den 10. juli 2011.*  

## Bakgrunnsstoff

*
Rotherham

**Rotherham** er ein by i Rotherham-distriktet i South Yorkshire i England med om lag 117 000 innbyggere. Byen ligg ved elvane Don og Rother renn saman. Han har namn etter elva Rother og *hām*, gammalengelsk for ‘heim’ eller ‘busetnad’.

Byen har stål-, kjemisk, elektroteknisk og maskinindustri. Det står ei kyrkje frå 1400-talet i byen. Rotherham voks fram som jernverksby frå 1746.

## Kjelder


**Denne artikkelen bygger på «[[:nb:Rotherham|Rotherham]]» frå ,  den 10. juli 2011.* 


## Bakgrunnsstoff

*
Vinterpalasset

**Vinterpalasset** (russisk Зимний дворец), er ein bygning i St. Petersburg i Russland som var residens for russiske tsarar. Palasset er i barokkstil og måla i ein markant grønfarge. Vinterpalasset er i dag ein del av kunstmuséet Eremitasjen.

Bygningen fekk si noverande utforming mellom 1754 og 1763 då det vart bygt som vinterresidens for den russiske tsaren. Arkitekten Bartolomeo Rastrelli teikna bygget. Etter februarrevolusjonen 1917 tente det som høgkvarter for den provisoriske, russiske regjeringa. Deretter vart det storma av bolsjevikane, noko som innleia oktoberrevolusjonen.

## Historie

Dagens palass er det fjerde vinterpalasset, det opphavlege vart bygt 1711-12 på oppdrag av Peter den store og låg straks inntil dagens Vinterpalasset. Bygningen var ei lite prangande tobustadsbygning.

Allereie i 1721 vart vinterplass nummer to bygd, også det for Peter den store. Bygget vart reist etter arkitekten Georg Johann Mattarnovi sine teikningar.

År 1727 let sonesonen hans Peter II Matternovipalasset verte ombygt til det ugjenkjennelege. Heile Matternovi sitt palass vart då ein av to sidepaviljongar i det nye, enorme tredje vinterpalasset. Året etter, i 1728, flytta hoffet frå St. Petersburg til Moskva og Vinterpalasset mista sin kongelege status. 

St. Petersburg vart på ny hovudstad i 1732, og tsarinaen Anna av Russland flytta då inn i grannepalasset, Apraxinpalasset, som er det noverande fjerde Vinterpalasset. Tsarina Anna let arkitekten Rastrelli totalt bygge om, og inkorporere tilliggande bygningar, i det nye palasset.

## Sjå òg
*Palasstorget

## Kjelder

* *Denne artikkelen bygger på «[[:sv:Vinterpalasset|Vinterpalasset]]» frå ,  den 10. juli 2011.*  

## Bakgrunnsstoff
Eastbourne

**Eastbourne** er ein by og eit administrativt distrikt i East Sussex i England. Han marknadsfører seg sjølv som *The Sunshine Coast* («Solskinnskysten»), og hevdar å ha  rekordmange soldagar blant britiske byar. Byen er òg kjent som ein stad der mange pensjonistar vel å busetje seg på grunn av det behagelege klimaet, men i seinare år har gjennomsnittsalderen falle etter byggeprosjekter retta inn mot unge familiar.

Byen ligg rett ved South Downs, og har fleire store strender. Han er greitt tilgjengeleg frå Brighton og London, men då det lokale jernbanenettet er umoderne er det få pendlere som vel å slå seg ned der.

Strandpromenaden består nesten berre av viktorianske hotell, og ein finn ikkje glora butikkar av den typen som elles sprett opp nær strendar. Dette blir skuldast mykje av Eastbourne høyrde til hertugen av Devonshire, som ikkje tillét at bygningane vart omgjort til butikkar, og ein har halde på dette preget. Det finst òg fleire gamle festningstårn og eit fort i byen.

George Orwell gjekk mellom 1911 og 1916 på kostskule i Eastbourne, og ein meiner at han fekk inspirasjonen til *[[Kamerat Napoleon]]* frå ein gard i Willingdon, ein av forstadane til Eastbourne.

## Kjelder

**Denne artikkelen bygger på «[[:nb:Eastbourne|Eastbourne]]» frå ,  den 10. juli 2011.*  

## Bakgrunnsstoff

*
Skjelryggmaurfugl

**Skjelryggmaurfugl**, *Willisornis poecilonotus*, er ein maurfugl i den biologiske familien Thamnophilidae. Tidlegare var han klassifisert som monotypisk i slekta *[[Willisornis]]*, men har no ein systerart, xingumaurfugl (*Willisornis vidua*).

Skjelryggmaurfugl er ca. 13 centimeter lang, hannen har ei mørk gråleg fjørdrakt, hoa er meir raudbrun. Vengene er svarte med lyse kantar på dekkfjører og flygefjører - skjelmarkeringar. Det finst variantar av drakta med underartar i utbreiingsområdet, til dømes har hannen av *W. p. gutturalis* i nordaustre Peru og tilstøytande vestre Brasil  ein svart strupe. 

Denne arten er ein typisk maurfølgjar.

Arten har habitat i tropiske våte låglandsskogar med utbreiingsområdet i Amazonas innanfor landa  Bolivia, Brasil, Colombia, Ecuador, Fransk Guyana, Guyana, Peru, Surinam og Venezuela.

## Kjelder

* 
*

## Bakgrunnsstoff
Willisornis

***Willisornis*** er ei biologisk slekt  i maurfuglfamilien, Thamnophilidae. Dette er små maurfuglar med sterk kjønnsdimorfisme. Dei har leveområde i Guyanaregionen og i regnskogen i Amazonas i Sør-Amerika, og er ofte maurfølgjarar.

## Artslista
*Willisornis* i rekkjefølgje etter EBird/Clements Checklist v2018 med norske namn etter *Norske navn på verdens fugler*: 
* Skjelryggmaurfugl, *Willisornis poecilinotus*, Common Scale-backed Antbird, Cabanis, 1847, (LC)
* Xingumaurfugl, *Willisornis vidua*, Xingu Scale-backed Antbird, Hellmayr, 1905, (LC)

### Referansar
Blackburn

**Blackburn** er ein by i Lancashire i  England, 35 km nordvest for Manchester. Han er administrasjonsby for den sameinte styresmakta Blackburn with Darwen og har kring 120&nbsp;000 innbyggjarar. 

Blackburn ligg på det store kolfeltet vest for Penninane og var under den industrielle revolusjonen var Blackburn eit sentrum for tekstilindustrien. Spinnemaskinen vart oppfunnen her i 1764. I dag har byen eit tekstilmuseum. Industrien er i dag meir allsidig. 

I dag er han kanskje mest kjend som heimstaden til Blackburn Rovers FC. Byen vart nemnd av The Beatles i songen «A Day in the Life». John Lennon hadde fått auge på ein artikkel i *[[Daily Mail]]* om at ein skulle fylle alle hola i asfalten på gatene til byen, og dermed skreiv han linja «I read the news today. Oh, boy. 4000 holes in Blackburn Lancashire». Dette har gjeve namn til den uoffisielle fanzinen, til fotballklubben, *4000 Holes*.

## Kjelder

**Denne artikkelen bygger på «[[:nb:Blackburn|Blackburn]]» frå ,  den 10. juli 2011.*  

## Bakgrunnsstoff

*
Cheltenham

**Cheltenham** (òg kjend som **Cheltenham Spa**) er ein by og eit administrativt distrikt i Gloucestershire i England. Byen har tradisjonelt vore ein kurstad, og mottoet hans er *Salubrias eit Eruditio*, 'Helse og utdanning'.

Han ligg i ytterkanten av Cotswolds, og har sidan ein fann mineralvasskjelder i 1716 vore ein kurstad og turistmål. Vatnet blir ikkje lenger rekna for å vere av drikkevasskvalitet, spesielt ikkje etter at ein i 2004 fann at røyra frå kjelda var for dårlege. Byen har på grunn av tilstrøyminga av vitjande vore velståande, og er i dag kjend som ein handlestad med varehuset Cavendish House som den meste kjende butikken, og som heim for fleire kjende privatskular: Dean Close, Cheltenham College og Cheltenham Ladies' College. Ein finn òg den prestisjetunge Pate's Grammar School der.

Internasjonalt er byen mest kjend for hestesport. Cheltenham Racecourse, i forstaden Prestbury, er den viktigaste arenaen i Storbritannia for *National Hunt racing*, det vil seie fleire former for sprangriding. Cheltenham Gold Cup blir arrangert normalt i midten av mars kvart år. Fordi han fell på same tid som St. Patricks dag vel svært mange irske hestesportentusiastar å leggje feiringa dit, og Cheltenham Festival, som blir arrangert samstundes som cupen, blir gjerne prega av dette. Ein annan viktig årleg festival er *Greenbelt*, ein kristen kunst- og musikkfestival. Det er òg mindre festivalar for jazz, litteratur og vitskap.

Det lokale fotballaget, Cheltenham Town FC, spelar i Football League.

Ved sida av turisme er lett industri, særleg innan matforedling, luftfart og elektronikk, viktig for økonomien til byen.

Government Communications Headquarters (GCHQ), avdelinga til det britiske etterretningstenesta for signaletterretning, har lokala sine i Cheltenham. Bygningen dei held til i er kjend for ei uvanleg «smultringform».

Jernbanestasjonen tener tog på linja mellom Bristol og Birmingham, noko som tyder at ein har gode samband til resten av Storbritannia.

Blant kjende menneske frå Cheltenham finn ein komponisten Gustav Holst, polfararen Edward Adrian Wilson, medisinaren Edward Jenner og musikaren Brian Jones.

## Kjelder

**Denne artikkelen bygger på «[[:nb:Cheltenham|Cheltenham]]» frå ,  den 10. juli 2011.*  

## Bakgrunnsstoff

*
Oldham

**Oldham** er ein by i Stor-Manchester i England. Han ligg i ytterkanten av grevskapet i Penninane, og er den største byen og administrasjonssentret i det sjølvstyrte distriktet Oldham.

Historisk har byen høyrt til Lancashire. Han vart eit viktig sentrum for tekstilproduksjon på 1800-talet, og opplevde eksplosiv vekst under den industrielle revolusjonen. I ein periode var Oldham den mest produktive staden for bomullsspinning i verda.

Oldham har ein profesjonell fotballklubb, Oldham Athletic.

## Kjelder

**Denne artikkelen bygger på «[[:nb:Oldham|Oldham]]» frå ,  den 10. juli 2011.*  

## Bakgrunnsstoff

*
Woking

**Woking** er ein by i grevskapet Surrey i England. Han ligg i den vestre delen av grevskapet, omkring 30 minutt med tog frå London. Ein stor del av folkesetnaden pendlar anten til London eller til Heathrow lufthamn. Byen har kring 60&nbsp;000 innbyggjarar, men i lag med Byfleet har dei i lag kring 105&nbsp;000 innbyggjarar. 

Byen oppstod rundt ein jernbanestasjon som vart bygd på 1800-talet for å fungere som krysspunkt mellom to jernbanelinjer. Den eine av dei gjekk til Brookwood gravlund, som vart oppretta av *London Necropolis Company* som avlastningskyrkjegard for London. Woking fekk seinare det første krematoriet i Storbritannia, i 1878.

Det finst planar om å flytte grevskapsadministrasjonen for Surrey til Woking. Han ligg per i dag i Kingston, men den byen er overflytta frå Surrey til Stor-London.

Den mest kjende fotballklubben i byen er Woking F.C.. Fotballspelaren Michael Hale er frå Woking. Ein annan kjend person frå Woking er H.G. Wells, som i boka si *[[Krigen til klodane]]* lét marsbuarane lande i byen. Det er reist ein statue av ein marsbuar – etter skildringa til Wells – i sentrum.

Den første moskéen til Storbritannia ligg i Woking. 

## Kjelder

**Denne artikkelen bygger på «[[:nb:Woking|Woking]]» frå ,  den 10. juli 2011.*  

## Bakgrunnsstoff

*
Sutton Coldfield

**Sutton Coldfield** er ein by i Birmingham i West Midlands i England eller ein bydel i Birmingham. Sutton (som han ofte vert forkorta til) ligg om lag 13 km frå sentrum av Birmingham, men grensar til Erdington og Kingstanding. Sutton ligg nordaust for Birmingham og har om lag 100&nbsp;000 innbyggjarar. Han er ein del av West Midlands storbyområde. 

Byen har ei historisk tilknyting til den britiske kongefamilien, noko som har gjort at han har fått tittelen *[[Royal Town]]* då han var eit eige distrikt og ein del av Warwickshire. I 1974 vart Sutton Coldfield ein del av Birmingham og det større West Midlands.

## Kjelder

**Denne artikkelen bygger på «[[:en:Sutton Coldfield|Sutton Coldfield]]» frå ,  den 10. juli 2011.*  

## Bakgrunnsstoff

*
Crawley

**Crawley** er ein by og eit administrativt distrikt i West Sussex, England. Han ligg ved grensa til Surrey. Byen er ikkje inndelt i mindre einingar som kretsar eller verdslege sokn.

Byen nådde eit folketal på noko under 10&nbsp;000 før andre verdskrigen, ein vekst som for det meste skulda nærleiken til hovudvegen mellom London og Brighton, som i dag er M23 / A23. I 1950- og 1960-åra byrja han å vekse kraftig, etter at han i 1947 hadde vorte klassifisert som ein *New Town*, ein by som skulle byggjast opp for å avlaste storbyane i nærleiken, spesielt London. Folketalet nådde i løpet av 1960-åra 60&nbsp;000, og han har halde fram å vekse. Under økonomiske oppgangstider i 1980-åra hadde byen det lågaste arbeidsløysenivået i Storbritannia. 

## Bydelar
Crawley er inndelt i 13 bydelar, som ikkje har noka administrativ rolle.

* Bewbush
* Broadfield
* Furnace Green
* Gossops Green
* Ifield
* Langley Green
* Maidenbower
* Northgate
* Pound Hill
* Southgate
* Three Bridges
* Tilgate
* West Green

Distriktet omfattar òg området Gatwick, der London Gatwick Airport ligg. 

## Kjelder

**Denne artikkelen bygger på «[[:nb:Crawley|Crawley]]» frå ,  den 10. juli 2011.*  

## Bakgrunnsstoff

*
Tett harmoni

**Tett harmoni** viser til harmonisering der ein følgjer leiet til ein akkord &ndash; notane frå akkorden ligg så tett at det ikkje er plass til fleire notar frå han mellom dei.

Denne harmoniforma er mellom anna vanleg i barbershop og annan a cappella-musikk. Ein finn tette harmoniar i vokalarrangement til pop- og rockegrupper som Beach Boys, Bee Gees, Andrews Sisters og Queen.

Tett harmoni blir også brukt i instrumentalmusikk, til dømes i jazz, der «Moonlight Serenade» av Glenn Miller er eit velkjent døme. I denne songen nytta han ei rekkje treblåseinstrument med enkelt røyrblad til å harmonisera innanfor ein enkelt oktav.

## Kjelder
*Tett harmoni i musikkordboken.no

**Denne artikkelen bygger på «[[:en:Close harmony|Close harmony]]» frå ,  den 10. juli 2011.*
Gillingham

**Gillingham** er ein by i Kent i England. Han er ein av Medwaybyene, saman med Chatham og Rochester. Namnet kjem frå gammalengelsk, og tyder «bustaden til familien Gylla». Han er først nemnt på 900-talet under namnet *Gyllingeham*.

## Historie

Då normannerane invaderte i 1066 var Gillingham ein liten landsby. Vilhelm Erobraren gav han til halvbror sin Odo av Bayeux, som bygde soknekyrkja vigde til Evangelisten Markus og reiste eit palass for erkebiskopen av Canterbury.

I mellomalderen var bydelen Grange tilknytt Cinque Ports, og byen var i fleire hundreår ein viktig stad for britisk sjøfart. Chatham Dockyard ligg for det meste i Gillingham og ikkje i Chatham. Han vart grunnlagt av dronning Elisabeth I, og vart flytta til den noverande staden sin i 1622.

I 1667 segla ein nederlandsk flåte opp elva Medway og steig i land ved Queenborough på Sheppey. Dei kringsette fortet ved Sheerness, og gjekk inn i Gillingham under det som er kjent som raidet ved Medway. Nederlenderne vart etterkvart drivne ut, men hendinga hadde då alt sterkt audmjuka den britiske flåten.

Då sjuårskrigen braut ut i 1756 beordra regjeringa straks at marineverftet skulle befestast, og innan 1758 var *Chatham Lines* konstruert. Forsvarslinja var drygt halvannan kilometer lang, og strekte seg over halvøya som verftet ligg på frå Chatham Reach til Gillingham Reach. Batteria vende innover mot land for å stanse eit åtak frå den sida; frå sjøsiden var det alt nok kanonar på skipa og på landbatteri til å forsvare verftet.

I 1778 braut det ut krig med Frankrike igjen, og forsvarsanlegget vart forsterka. Fleire fort vart konstruert, både i Gillingham og Rochester. På 1800-talet vart det anlagt enno fleire fort. Som ei følgje av denne langvarige byggeaktivteten måtte ein skaffe heim til arbeidarane, og byen New Bromton sprang opp. Han hadde i 1851 omkring 9&nbsp;000 innbyggjarar, medan Gillingham enno var ein liten landsby. Etterkvart vart den gamle landsbyen innlema i New Brompton, og heile staden fekk namnet Gillingham.

I 1919 vart eit monument til minne om dei falne i første verdskrigen reist ved forsvarslinja. Den kvite obelisken er synleg på lang avstand. Endå eit monument vart reist etter i 1945, til minne om dei falne i andre verdskrigen.

Marineverftet var den viktigaste arbeidsgiveren, og då marinebasen vart nedlagt i 1984 førte dette til høg arbeidsløyse i Gillingham. Store delar av verftsområdet er no ein verdsarvstad.

## Kjelder

**Denne artikkelen bygger på «[[:nb:Gillingham (Kent)|Gillingham (Kent)]]» frå , den 10. juli 2011.* 

## Bakgrunnsstoff

*
Fylkesveg 57 i Oppland

**Fylkesveg 57 i Oppland** går mellom Skjollabakken og Hov i Gran kommune. Vegen er 2,0 km lang.

## Kommunar og knutepunkt

* Skjollabakken
* Hov

## Bakgrunnsstoff
St Helens i Merseyside

**St Helens** er ein by i Merseyside i England. Han er den største byen og det administrative senteret i distriktet St Helens og har like over 100&nbsp;000 innbyggjarar. Byen vart ein del av ein kommune i 1868 i lag med Eccleston, Parr, Sutton og Windle og han vart eit distrikt i 1887, som i 1974 var eit bydistrikt. 

St Helens ligg heilt sørvest i det historiske grevskapet Lancashire i Norvest-England, 10 km nord for elva Mersey. 

Det lokale området utvikla seg raskt under den industrielle revolusjonen på 1700- og 1800-talet og vart eit viktig senter for kolgruvedrift, og glasmaking. Både før og under denne perioden var det òg ein bomulls- og linindustri (hovudsakleg seglmaking) som varte fram til midten av 1800-talet, i tillegg til industriar for salt, kalkstein, koparutvinning og bryggeri. I dag er St Helens ein handelsby og det meste av den gamle industrien har forsvunne.

## Kjelder

* *Denne artikkelen bygger på «[[:en:St Helens, Merseyside|St Helens, Merseyside]]» frå , den 10. juli 2011.* 
*** oppgav desse kjeldene:*

## Bakgrunnsstoff

*
Surfing

**Surfing** er ein idrett som går ut på å balansera på noko, som regel eit brett, som blir drive fram av bølgjer. Idretten oppstod i Polynesia, med Hawaii som eit velkjent døme. På Hawaii blei han nesten trengd ut av kristne misjonærar, men oppstod igjen på 1900-talet og blei spreidd til Australia og California, der ein utvikla lettare surfebrett. I dag driv ein med surfing over store delar av verda, i havet, elver, innsjøar og basseng.

## Surfing i Noreg
Langs norskekysten er det ofte gode tilhøve for surfing, særleg på Jærstrendene, Vestlandet og i Lofoten. NM i surfing 2007 blei halde på Stadlandet.

## Sjå òg
*Surfekultur

## Kjelder

*
----
**Denne artikkelen bygger på «[[:nb:Surfing|Surfing]]» frå ,  den 10. juli 2011.*  
 

## Bakgrunnsstoff
David Marks

**David Lee Marks** () er ein amerikansk gitarist, songar og låtskrivar, mest kjend som medlem av The Beach Boys i tida 1962-1963. 

## Karriere
Marks var nabo og ven av dei tre Wilson-brørne som starta Beach Boys, han hadde spelt og sunge saman med dei og hadde lært gitarspel av John Maus (seinare John Walker i The Walker Brothers). I februar 1962 blei han teken med i gruppa for å erstatte Al Jardine. Marks var 13 år då bandet 16. juli 1962 skreiv kontrakt med plateselskapet Capitol Records, og han bidrog med gitar og vokal på dei fire første albuma til The Beach Boys. Han var med på å spela inn hitlåtar som «Surfin' Safari», «409», «Surfin' USA», «Shut Down», «Surfer Girl», «In My Room» og «Be True to Your School».  Han spelte også over 100 konsertar med The Beach Boys på turnear over heile USA, frå Hawaii til New York. 

I oktober 1963 gjekk Marks ut av bandet etter konflikt med  Murry Wilson, faren til Wilson-brørne og manager for bandet. Marks fortsette som musikar utover 1960- og 1970-talet som solo- og studiomusikar. Han var gjesteartist med The Beach Boys i 1971, og blei fast medlem igjen i 1997, då Carl Wilson måtte slutta i gruppa grunna sjukdom. Marks spelte no rundt 300 konsertar med The Beach Boys, før også han måtte forlata gruppa på grunn av sjukdom i 1999.

The Beach Boys blei så godt som oppløyst etter at Carl Wilson døydde. I 2008 var Marks med i «Beach Boys Band» saman med Mike Love og Bruce Johnston. I 2009 var han med i eit «rivaliserande» Beach Boys-band, «Endless Summer Band», saman med Al Jardine. Han er framleis aktiv som musikar.

## Diskografi som soloartist
* *Work Tapes* (fra 1992, gjeve ut i 2000)
* *Something Funny Goin' On* (2003)  
* *The Marks-Clifford Band «Live at the Blue Dolphin '77»* (2006)
* *I Think About You Often* (2006) 
* *The Lost Years : Limited Edition*  (samlealbum, 2008)  
* *The Marksmen : The Ultimate Collectors Edition* (samlealbum, 2008)

## Bakgrunnsstoff
*Nettstad for David Marks 
*David Marks - intervju på ilikemusic.com frå 2008

## Kjelder

**Denne artikkelen bygger på «[[:nb:David Marks|David Marks]]» frå ,  den 10. juli 2011.*
Basildon

**Basildon** er ein ny by i Essex i England. Han ligg omkring 43 km nordaust for London, og er administrasjonssenter for distriktet Basildon.

Byen vart oppretta i 1949 for å ta av for folkeveksten i London ved å lokke londonarar til meir landlege omgivnader. Tre mindre byar, Pitsea, Laindon og Vange, vart slått saman for å danne ein kjerne i den nye byen.

Staden er kjent frå langt eldre tid; i *[[Domesday Book]]* (1086) er det nemnt som *Behoter*. Dette viser antakeleg til *Beorthals Hill*, eit område ved vegen Holy Cross Church Road i dagens Basildon. Den moderne namneforma kjem truleg frå det angelsaksiske namnet *Beorthealh* og *duner*, «Beorthealhs ås». Namnet har så gjennom tida vorte forvanska som *Berdlesdon, Bretlesden, Batlesdon, Bastelden, Basseldon og Bassendon*.

## Kjelder

**Denne artikkelen bygger på «[[:nb:Basildon|Basildon]]» frå ,  den 11. juli 2011.*  

## Bakgrunnsstoff

*
Worthing

**Worthing** er den største byen i West Sussex i England, og blir administrert som eit eige distrikt. Han ligg mellom kysten og South Downs.

Byen vert rekna som ein populært stad for pensjonistar som ynskjer eit gunstig klima, og det har ofte vorte nemnt om han at han har det tredje travlaste krematoriet i Europa. Men han har òg sidan 1960-åra vore eit sentrum for undergrunnskultur, med særleg Worthing Workshop som samla musikarar, skodespelarar og lyrikarar som Brian James, Leo Sayer, Billy Idol, Martin Quittenton og andre. Den litterære historia til byen har særleg to høgdepunkt: Percy Bysshe Shelley sine to første verk vart utgjeve der i 1810 og 1811, og Oscar Wilde skreiv *The Importance of Being Earnest* der i 1884, og brukte namnet til byen som etternamn på ein av figurane.

## Historie

Området har vore busett sidan steinalderen, og ser ut til å ha vore ein av dei viktigaste stadene for flintutvinning. Det er òg funne ei rekkje spor etter aktivitet i bronsealderen og jernalderen, og dessutan romerske myntar, fliser og keramikk.

Første gongen byen blir nemnt i ei skriftleg kjelde er i 1086, då han ifølgje *[[Domesday Book]]* hadde eit folketal på berre 22. Angelsaksarane slo seg ned i Goring by Sea i nærleiken, medan *Wortinge*, som han heitte på 1100- og 1200-talet, stort sett var busett av bønder og makrellfiskarar.

Mot slutten av 1700-talet byrja byen å trekkje til seg vitjande, som ynskte å nyte det milde klimaet og den rolege sjøen. Den edvardianske hangen til sjøluft som ein kur for alle helseproblem førte til stor vekst. I 1803 hadde folkesetnaden auka til omkring 2500, og landsbyen fekk bystatus. I 1890 fekk han kongeleg charter som valkrets (*borough*), og han heldt statusen som eige distrikt etter omorganiseringa av lokalstyret i 1974.

## Kjelder

**Denne artikkelen bygger på «[[:nb:Worthing|Worthing]]» frå ,  den 11. juli 2011.*  

## Bakgrunnsstoff

*
Basingstoke

**Basingstoke** er ein by i Hampshire i Storbritannia som ligg 31&nbsp;km nordaust for Winchester, 48&nbsp;km nordaust for Southampton, og 75 km sørvest for London. Byen har kring 100 000 innbyggjarar. Basingstoke ligg tvers over ein dal ved kjelda til elva Loddon på austsida av Salisbury Plain. Han har hatt bystatus sidan 1227.

Ifølgje folketeljinga i 2011 var folketalet i byen, inkludert ytre forstader, 107 355. 
Byen er ein del av boroughen Basingstoke og Deane og av valkrinsen Basingstoke. 

Av næringar i byen finn ein produksjon av lêrvarer og presisjonsinstrument. 

## Historie
Basingstoke blei omtalt i *[[Domesday Book]]* frå 1086. Han er ein gammal by med fortidsminnesmerke.  I den austlege delen av Basing slo kong Ethelred danane i 871.

Byen blei verande ein liten marknadsby fram til 1950-talet. Under andre verdskrigen fekk han nokre få bombeskader den 16. august 1940, då nokre tyske bomber øydela delar av bygningar og drap seks personar. Etter krigen hadde byen 25&nbsp;000 innbyggjarar.

Etter krigen blei det lagt planar om å flytta meir av befolkninga ut av London, i den såkalla London Overspill plan. Veksten i Basingstoke skaut fart på 1960-talet. Det blei bygd fleire forretningsblokker og bustadfelt, i tillegg til ein ringveg. Kjøpesenteret i byen blei bygd i fleire omgangar. Den fyrste fasen blei fullført på 1970-talet, og blei så dekka over på 1980-talet og kjend som The Walks. Andre fase blei fullført tidleg på 1980-talet, og fekk namnet The Malls. Tredje fase blei så avvikla, og på staden bygde ein konserthuset The Anvil i staden. Den sentrale delen av kjøpesenteret blei gjenoppbygd i 2002 og opna som Festival Place.

Filmen *[[Get Real]]* er spelt inn i byen.

## Kjelder

*

**Delar av denne artikkelen bygger på «[[:en:Basingstoke|Basingstoke]]» frå , og «[[:nb:|Basingstoke]]» frå  den 18. oktober 2021.*  

## Bakgrunnsstoff

*
Rochdale

**Rochdale** er ein stor by i Stor-Manchester med opp under 100&nbsp;000 innbyggjarar. Han er administrasjonssenter og største byen i distriktet Rochdale.

Historisk høyrde til byen Lancashire. Han voks kraftig på 1800-talet som eit sentrum for tekstilproduksjon, og vart under den industrielle revolusjonen ein av dei første industrialiserte byane. I dag vert det gjort produksjonar av maskinar, kjemikaliar, metallvarer og tekstilar. Her finst kunstgalleri, museum, parkanlegg og rekreasjonsfasilitetar. 

Byen er kjent som opphavsbyen til kooperativrørsla, og dei opphavlege prinsippa for kooperativ er kjent som Rochdale-prinsippa. Rochdale fekk bystatus i 1888. 

## Kjelder

**Denne artikkelen bygger på «[[:nb:Rochdale|Rochdale]]» frå ,  den 11. juli 2011.*  
*

## Bakgrunnsstoff

*
Harlow

**Harlow** er ein by og eit administrativt distrikt i Essex i England. Han oppstod ved at landsbyane Harlow, Great Parndon, Latton, Little Parndom og Netteswell vart slått saman etter andre verdskrigen, styrt av ein plan laga av sir Frederick Gibberd i 1947.

Han er kjent for å ha det eldste fotgjengarområdet i England i sentrum, og den første høgblokka i landet, *The Lawn* frå 1951, som no er rekna som bevaringsverdig (*Grade II*). Mange av bygningane som vart reist på 1950-talet er renovert etter at betongen byrja å slå sprekkar, og det har vore mykje fornying i sentrum.

Det er planar om å utvide byen kraftig ved å byggje innover i det grøne beltet.

Harlow Town FC spelar i Isthmian Leagues førstedivisjon.

Ein har funne steinøkser frå omkring 6000 f.Kr ved Parndon, og eit romersk mosaikkgolv i Temple Meads. Namnet Harlow kjem frå saksisk *here* («hær») og *hlaw* («ås»), noko som tyder på at det var ein samlingsstad for ei saksisk stamme. 

## Venskapsbyar
* Stavanger

## Kjelder

**Denne artikkelen bygger på «[[:nb:Harlow|Harlow]]» frå , den 11. juli 2011.* 

## Bakgrunnsstoff

*
Solihull

**Solihull** er ein by i grevskapet West Midlands i England. Han ligg søraust for Birmingham, og utgjer saman med Birmingham, Wolverhampton og Black Country det nest største urbaniserte området i England. Folketalet er kring 200&nbsp;000. 

Før 1974 var Solihull ein valkrins (*borough*) åleine, men det året vart byen slått saman med området rundt Meridien til ein større valkrets. Denne inkluderer òg distrikta Shirley og Castle Bromwich.

Solihull er no ein forstad til Birmingham, som han har vakse saman med. Byen er kjent for den historiske arkitekturen sin, blant anna fleire bindingsverkshus i Tudorstil. Ein skulebygning i sentrum er frå 1560. Det er ein populær handlestad, med ein sentral handlesplass frå 1960-åra. Eit moderne kjøpesenter, Touchwood Centre, vart opna av dronning Elisabeth II 2. juli 2002, under jubileumsferda hennar.

Eit av dei største føretaka er Land Rover, som har hovudkontoret sitt i byen. Andre viktige industriprodukt er kjemikaliar og verktøy.

Det nasjonale utstillingssenter, som særs mange trur ligg i Birmingham, ligg i Solihull. Det gjer òg det meste av Birmingham internasjonale flyplass. 

## Kjelder

**Denne artikkelen bygger på «[[:nb:Solihull|Solihull]]» frå ,  den 11. juli 2011.*  

## Bakgrunnsstoff

*
Duell

**Duell** er nemninga på eit rituelt oppgjer mellom to partar, helst med bruk av våpen. Duellar vart for det meste utførte av høgtståande innanfor europeisk adel, for å bileggje tvistemål eller for å halde oppe ære. Dei «klassiske» duellane finn ein i nyare tid, gjerne frå renessansen og frametter. 

## Historie
Den moderne duellen oppstod i det som i dag er Italia på 1500-talet som eit rituale for å regulera æressaker mellom adelsmenn. Duellen blei spreidd på slutten av 1500-talet via Frankrike til store delar av Europa elles. Røtene til duellen kan ein spora tilbake til mellomalderturneringa.

Allereie i 1562 gjekk den katolske kyrkja inn for å forby duellering, og sa at både duellanter og sekundantar skulle bannlysas og at einkvan som døydde i ein duell ikkje skulle få ei kyrkjeleg gravferd. På 1600-talet blei det laga lovar mot duellering i dei flesta land.

Sverd-duellar kunne ha mykje sams med vikingtidas holmgang. Med tida vart desse utførte etter faste ritual, og sverd vart skift ut med kårde, særskilt laga for slikt bruk. Fleire av desse er skildra mellom anna av William Shakespeare og seinare av Alexandre Dumas. Av historiske personar som har mist livet i slik nærkamp kan ein nemne Peter Wessel Tordenskjold. I England vart denne typen duellantar kalla *swashbucklers*. 

Pistol-duellar vart meir vanlege utover på 1700-talet, då pistol kom i bruk. Her vart det vanleg å ha sekundantar, og ein brukte pistolar med eitt skot i løpet (flintlås). Her var vinnaren den som råka best etter tjue steg (førti meters hald). 

I den amerikanske nybyggjartida vart desse duellane utvikla til kjappe revolveroppgjer, og duellmeistrane vart kalla gunslingerar. Her galdt det å trekke snøggast. 

Opp mot nyare tid vart denne måten å gjera opp på gradvis forboden. 

## Folk som har falle i duell

* Peter Wessel Tordenskjold, dansk-norsk sjøhelt (kårde, 1720.)
* Alexander Hamilton, amerikansk finansminister (pistol, 1804)
* Évariste Galois, fransk matematikar (1832)
* Aleksandr Pusjkin, russisk diktar (1837)
* Ferdinand Lassalle, tysk politikar og forfattar (1864)

## Litterære duellar

* Hamlet endar i eit oppgjer mellom Hamlet og Laertes. Utfallet er fatalt for dei begge.
* Romeo og Julie krinsar mykje om duellen mellom Tybalt og Mercutio, seinare mellom Tybalt og Romeo. I dette skodespelet blir minst tre mann drepne i duell. 
* Twelfth Night brukar duell-grepet meir humoristisk, i det korkje heltinna Viola/Cæsario eller motstandaren Andrew Ague-cheek kan meistre våpna i særleg grad. 
* Dumas sine bøker om dei tre musketerane har fleire duellar.
* Teikneserien Lucky Luke syner ei rekkje revolverduellar av «vill vest»-typen, pluss ei scene med «klassisk britisk» duellering med pistol (Grønnskollingen). Lucky Luke vinn sjølvsagt alle oppgjer.

## Kjelder
Southport

**Southport** er ein kystby i Merseyside i England, nord for Liverpool og sør for Preston. Byen låg tradisjonelt i Lancashire.

## Historie
Southport vart grunnlagt i 1792 av William Sutton. Det låg då eldre busetjingar i området, blant anna området rundt St. Cuthberts kyrkje som er nemnt i *[[Domesday Book]]*, og nokre område som har namn av norrøn opphav.

På 1800-talet voks byen raskt sidan han fekk eit rykte for å vere ein finare stad enn nabobyen Blackpool. Forstadene er gamle landsbyar som byen har spreidd seg utover til: Crossens, Marshside, Churchtown, Blowick, Birkdale, Ainsdale og Woodwale. RAF Woodvale ligg ved sistnemnde landsbyen.

Louis Napoleon budde ei kort tid på Lord Street, som er hovudgata gjennom byen, før han vart keisar av Frankrike i 1851. Det har vorte sagt at fleire element i fornyinga hans av Paris minner sterkt om det ein finn på Lord Street, med boulevardar med tre langs sidene, tildekka gangvegar og arkadar.

Turisme er enno ein svært viktig del av økonomien til byen. Byen er òg ein stad der velståande familiar frå blant anna Liverpool, Preston og Manchester vel å slå seg ned; desse pendlarane bringar inn store skatteinntekter.

## Kultur

Den viktorianske piren i byen, Southport Piar, er både den lengste av sitt slag i Storbritannia og den første piren i landet som vart bygd utelukkande for fornøyelse. Blant andre attraksjonar finn ein fornøyelsesparken Pleasureland, seks golfbaner og den breie hovudgata Lord Street med gode handlehøve og restaurantar.

Royal Birkdale Golf Club er ein av klubbane som er vertskap for The Open Championship. Byen har òg ei rekkje årlege tilstelningar: flystevne, blomsterutstilling, utandørs konsert med klassisk musikk, jazzfestival, dansestevnet *Southport Weekender* og den årlege meisterskapen i musikalsk fyrverkeri. På sommaren har Orangemen ein årleg marsj gjennom byen, og dette er gjerne årets travlaste dag.

## Transport

Hovudvegane inn til Southport er A565, A570 og A565. Det er ikkje noka direkte tilknyting til motorveg; M58 er den næraste, omkring 20 km frå byen via A570.

Det er regelmessige togavgangar til Liverpool, Wigan, Bolton, Manchester og Rochdale. 

## Kjelder

**Denne artikkelen bygger på «[[:nb:Southport|Southport]]» frå , den 11. juli 2011.* 

## Bakgrunnsstoff

*
Maurtanagarar

**Maurtanagarar** er fire fugleartar i slekta ***Driophlox*** med eit leveområde som gruppe frå sørlege Mexico til Colombia. Fram til 2024 var desse artane plasserte i slekta *Habia*. Tidlegare var alle maurtanagarar plassert i tanagarfamilien, Thraupidae. Dei er faktisk nærare *Cardinalis* i kardinalfamilien, Cardinalidae, derfor er ikkje maurtanagarar verklege tanagarar slik som fellesnamnet ymtar om.

## Skildring

Dette er fuglar med lange halar og kraftige nebb. Hannane har fjørdrakt som inneheld raudt, brunt eller sota fargetonar og mørk brun eller grå overside. Hannar av raudstrupemaurtanagar og kardinalmaurtanagar har sterkt raudfarga fjørtopp. Hoene har bleikare fjørfrakt eller i hovudsak vere gulaktig eller brun i farga. Kroppslengda er 18-19 cm. Føda er både insekt og frukt. Raudstrupemaurtanagar og kardinalmaurtanagar er òg maurfølgjarar som kan følgje svermar av vandremaurar for å fange insekt som er på flukt frå maurane.

## Artslista
Maurtanagarar etter IOC World Bird List V15.1, 2025, med norske artsnamn etter *Norske navn på verdens fugler*. 

*Sporvefuglar
**Kardinalfamilien
***Slekt *Habia*
**** Raudkronemaurtanagar, *Habia rubica*, Red-crowned Ant Tanager, (Vieillot, 1817), (LC)
***
***Slekt ***Driophlox***
**** Raudstrupemaurtanagar, *Driophlox fuscicauda*, Red-throated Ant Tanager, (Cabanis, 1861), (LC)
**** Svartkinnmaurtanagar, *Driophlox atrimaxillaris*, Black-cheeked Ant Tanager, (Dwight & Griscom, 1924), (NT)
**** Sotmaurtanagar, *Driophlox gutturalis*, Sooty Ant Tanager, (Sclater, PL, 1854), (LC)
**** Kardinalmaurtanagar, *Driophlox cristata*, Crested Ant Tanager, (Lawrence, 1875), (LC)

## Kjelder

* *Første utgåva av artikkelen byggjer på «[[:en:Habia (bird)|Habia (bird)]]» frå , den 10. juli 2011*. 
* Winkler, D. W., S. M. Billerman, og I. J. Lovette (2020). *Cardinals and Allies (Cardinalidae)*, version 1.0. I Birds of the World (S. M. Billerman, B. K. Keeney, P. G. Rodewald, og T. S. Schulenberg, red.) Cornell Lab of Ornithology, Ithaca, NY, USA. https://doi.org/10.2173/bow.cardin1.01 Søk på ''Driophlox''

;Referansar

## Bakgrunnsstoff
Maidstone

**Maidstone** er grevskapshovedstad i Kent, i det søraustlege England. Byen ligg omkring 48&nbsp;km frå London, og er det økonomiske, administrative sentrumet i grevskapet og i distriktet Maidstone. Distriktet har eit folketal på omkring 140&nbsp;000, medan byen har kring 90&nbsp;000 innbyggjarar. Han låg opphavleg på éi side av elva Medway, men dekker no område på begge sider av elveleiet.

Byen har namn etter steinbrota i omegnen. Dei eldste går tilbake til romersk tid, og einskilde er enno i drift.

Bystatus vart gjeve i eit charter frå 1549. Maidstone var då under kyrkjeleg administrasjon, underlagt den anglikanske erkebiskopen av Canterbury. Då folkesetnaden under leiing av Thomas Wyatt gjorde opprør mot dronning Maria Tudor i 1553 vart bystatusen trekt inn, men han vart gjeninnført kort tid etter.

I 1619 vart den noverande bystatusen ratifisert av Jakob I, og byen fekk våpenskjoldet sitt som viser ei gyllen løve og ei stilisert elv. I seinare tid er eit kvitt hestehovud, symbolet for Kent, og ein iguandon lagt til. Iguandonen referer til oppdaginga av fossilet av ein slik dinosaur i nærleiken av byen; leivningane av denne er utstilt i Naturhistorisk museum i London.

Store delar av sentrum er i dag bilfritt, eller har strenge restriksjonar på biltrafikk. Byen er òg kjent i England fordi kontoret til byadministrasjonen ligg ved sida av fengselet i utkanten av byen.

I lang tid var dei viktigaste næringsvegane i byen jordbruksmarknadane, forsikringsverksemd og ein karamellfabrikk sør for elva. Mange av desse arbeidsplassane har forsvunne, og ein stor del av arbeidsstyrken pendlar til London. Maidstone ligg i eit område der det blir dyrka mykje humle, og på grunn av det gode tilgjenget på vatn frå Medway og andre kjelder var bryggeriindustrien lenge eit stort innslag i området. I 1950- og 1960-åra forsvann det meste av denne industrien; byen gjekk frå å ha seks store bryggeri til å i dag berre ha eit lite bryggeri med fire tilsette. Papirindustrien har òg vore omfattande, òg denne på grunn av elva. Hayle Mill produserer papir som er kjent i mange land for den gode kvaliteten sin. Rett utanfor byen ligg den største resirkuleringsanlegg for papir i verda.

Det har i mange år vore skipa ein elvefestival siste veka i august, og i samband med tusenårsskiftet vart det laga til ein gangveg langs elva. Dette er gjort for å trekkje merksemd mot tydinga til elva i historia til byen.

## Kjelder

**Denne artikkelen bygger på «[[:nb:Maidstone|Maidstone]]» frå ,  den 11. juli 2011.*  

## Bakgrunnsstoff

*
Harrogate

**Harrogate** er ein by i North Yorkshire i England i Storbritannia med omtrent 70&nbsp;000 innbyggjarar. Byen er mest kjend som spastad. Distriktet rundt byen har omkring 150&nbsp;000 innbyggjarar og i lag med Knaresborough dannar han eit byområde på kring 85&nbsp;000 innbyggjarar.

## Historie
Byen blir første gongen nemnt på byrjinga av 1300-talet. Han blir då nemnd i ei tingbok som ein liten by. Busetnaden var lengje delt mellom *Low Harrogate* og *High Harrogate*. I High Harrogate møttest to relativt viktige vegar, noko som gjorde at det mellom 1400 og 1549 fanst eit kapell der, men elles var det ein stad det skjedde lite i.

Det var først i 1571, då *William [[Slingsby]]* oppdaga den første av kjeldene til byen, *The Tewit Well*, at byen byrja å vekse. Ved å fortelje om kjeldene til sine medisinsk kunnskapsfulle vener vart ryktet om eigenskapane til desse spreidd.

## Kjelder

**Denne artikkelen bygger på «[[:nb:Harrogate|Harrogate]]» frå ,  den 11. juli 2011.* 
*** oppgav desse kjeldene:*
**Harrogate past, Mitchell, W.R. 2001. Guildford: Phillimore. ISBN 1-86077-181-5*

## Bakgrunnsstoff

*
Bedford

**Bedford** er administrasjonsby i grevskapet Bedfordshire i England, og dessutan i distriktet Bedford. Byen har kring 90&nbsp;000 innbyggjarar, medan distriktet har omkring 150&nbsp;000 innbyggjarar, som er busett i Bedford og i Kempston, som ligg rett i nærleiken.

Bedford vart kjøpstad tidleg i mellomalderen. På 1800-talet vart det etablert fleire store ingeniørbedrifter her, men i dag er dei fleste av desse nedlagt, og byen har slite med økonomiske nedgangtider sidan 1980-åra. Likevel veks byen raskare enn dei fleste andre byar i England, og i byrjinga av 2000-åra har fleire nye store bustadområde vorte bygd. 

Dei fleste arbeidstakarane som buset seg i byen pendlar til London eller Milton Keynes, og Bedford er endestasjon for Thameslink og stoppestad for Midland Mainline-toget.

Predikanten og forfattaren John Bunyan budde i Bedford, der han òg vart fengsla. Den siste avrettinga i Storbritannia fann stad i Bedford fengsel.

Elva Great Ouse renn gjennom sentrumet til byen. Langs elvebreidda ligg vene hagar i eit område kjent som *The Embankment*.

Det finst fire privatskular i byen, alle drivne av den velgjerande organisasjonen Harpar Trust, som vart oppretta ved hjelp av ein testamentatisk gåve frå Bedfordborgeren sir William Harpur på 1500-talet.

Tidleg i 1950-åra dreiv firmaet *London Brick Company* rekruttering av arbeidskraft i det sørlege Italia, og folketeljinga i 2000 viste at omkring 10 % av folkesetnaden i Bedford er av italiensk avstamming. 

## Kjelder

**Denne artikkelen bygger på «[[:nb:Bedford|Bedford]]» frå ,  den 11. juli 2011.*  

## Bakgrunnsstoff

*
Grimsby

**Grimsby** er ein hamneby ved utløpet av Humber i Lincolnshire i England, med 85–90 000 innbyggjarar. Han har vore administrasjonssenter for North East Lincolnshire (område med sameint styresmakt sidan 1996. 
Busetnaden går over til nabobyen Cleethorpes i søraust i ein konurbasjon

For å skilje han frå Little Grimsby som ligg 22 km lenger sør, vart byen ofte kalla «Great Grimsby».

Kjende landemerke i Grimsby er kyrkjebygget Grimsby Minster, hamna Port of Grimsby, stranda Cleethorpes Beach og kultursenteret Grimsby Fishing Heritage Centre. Grimsby ver heimehamn for den største fiskeflåten i verda rundt midten av 1900-talet, men fiskeriet gjekk så kraftig tilbake.

## Historie
Lokale soger seier at byen vart grunnlagt av ein dansk fiskar som heitte Grim på 800-talet. På 1100-talet utvikla byen seg til eit handlesenter og ei fiskerihamn. Han var nummer 12 i rekkja av skattebetalarar til kongen, og fekk grunnleggingsbrevet sitt av Johan av England i 1201. Den fyrste borgarmeisteren blei innsett i 1202.

Grimsby har aldri hatt bymurar, han var for liten til det, og dessutan var han verna av det sumpete omlandet rundt byen. Men han hadde ei vollgrav i mellomalderen. Frå 1400-talet kom byen inn i ei nedgangstid i samband med tilslamming av hamna som varte heilt til 1800-talet. I 1801 var folketalet 1524, omtrent same tal som i mellomalderen. Men etter det har byen vakse mykje. 

## Kjelder

## Bakgrunnsstoff

*